CELEX: 62019TB0526
Language: el
Date: 2020-05-20 00:00:00
Title: Υπόθεση T-526/19: Διάταξη του Γενικού Δικαστηρίου της 20ής Μαΐου 2020 — Nord Stream 2 κατά Κοινοβουλίου και Συμβουλίου [Προσφυγή ακυρώσεως – Ενέργεια – Εσωτερική αγορά φυσικού αερίου – Οδηγία (ΕΕ) 2019/692 – Εφαρμογή της οδηγίας 2009/73/ΕΚ σε αγωγούς μεταφοράς αερίου από ή προς τρίτες χώρες – Πράξη που δεν αφορά άμεσα την προσφεύγουσα – Απαράδεκτο – Προσκόμιση παρανόμως κτηθέντων εγγράφων]

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/13
            
         
      Διάταξη του Γενικού Δικαστηρίου της 20ής Μαΐου 2020 — Nord Stream 2 κατά Κοινοβουλίου και Συμβουλίου
      (Υπόθεση T-526/19) (1)
      
      (Προσφυγή ακυρώσεως - Ενέργεια - Εσωτερική αγορά φυσικού αερίου - Οδηγία (ΕΕ) 2019/692 - Εφαρμογή της οδηγίας 2009/73/ΕΚ σε αγωγούς μεταφοράς αερίου από ή προς τρίτες χώρες - Πράξη που δεν αφορά άμεσα την προσφεύγουσα - Απαράδεκτο - Προσκόμιση παρανόμως κτηθέντων εγγράφων)
      (2020/C 247/20)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Nord Stream 2 AG (Zoug, Ελβετία) (εκπρόσωποι: L. Van den Hende, J. Penz-Evren, δικηγόροι, και M. Schonberg, solicitor-advocate)
      
         Καθών: Ευρωπαϊκό Κοινοβούλιο (εκπρόσωποι: L. Visaggio, J. Etienne και I. McDowell), Συμβούλιο της Ευρωπαϊκής Ένωσης (εκπρόσωποι: A. Lo Monaco, S. Boelaert και K. Παυλάκη)
      
         Αντικείμενο
      
      Προσφυγή βάσει το άρθρου 263 ΣΛΕΕ για την ακύρωση της οδηγίας (ΕΕ) 2019/692 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για την τροποποίηση της οδηγίας 2009/73/ΕΚ σχετικά με τους κοινούς κανόνες για την εσωτερική αγορά φυσικού αερίου (ΕΕ 2019, L 117, σ. 1).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Τα έγγραφα που προσκόμισε η Nord Stream 2 AG ως παραρτήματα A. 14 και O. 20 αποσύρονται από τη δικογραφία και δεν πρέπει να ληφθούν υπόψη τα αποσπάσματα του δικογράφου και των παραρτημάτων στα οποία παρατίθενται χωρία των εγγράφων αυτών.
               
            
                  2)
               
               
                  Απορρίπτει την παρεμπίπτουσα αίτηση του Συμβούλιο της Ευρωπαϊκής Ένωσης κατά τα λοιπά.
               
            
                  3)
               
               
                  Τα έγγραφα που προσκόμισε η Nord Stream 2 ως παραρτήματα M. 26 και M. 30 αποσύρονται από τη δικογραφία.
               
            
                  4)
               
               
                  Απορρίπτει την προσφυγή ως απαράδεκτη.
               
            
                  5)
               
               
                  Παρέλκει η έκδοση αποφάσεως επί των αιτήσεων παρεμβάσεως της Δημοκρατίας της Εσθονίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Πολωνίας και της Ευρωπαϊκής Επιτροπής.
               
            
                  6)
               
               
                  Καταδικάζει τη Nord Stream 2 στα δικαστικά έξοδα του Ευρωπαϊκού Κοινοβουλίου και του Συμβουλίου, με εξαίρεση τα σχετικά με τις αιτήσεις παρεμβάσεως έξοδα.
               
            
                  7)
               
               
                  Η Nord Stream 2, το Ευρωπαϊκό Κοινοβούλιο και το Συμβούλιο καθώς και η Δημοκρατία της Εσθονίας, η Δημοκρατία της Λεττονίας, η Δημοκρατία της Λιθουανίας, η Δημοκρατία της Πολωνίας και η Ευρωπαϊκή Επιτροπή φέρουν τα δικαστικά τους έξοδα σχετικά με τις αιτήσεις παρεμβάσεως.
               
            
         (1)  EE C 305 της 9.9.2019.